
ประกาศองค์การบริหารส่วนตำบลเทพราช
เรื่อง  สอบราคาจ้างโครงการปรับปรุงซ่อมแซมอาคารศูนย์พัฒนาคุณภาพชีวิต
และส่งเสริมอาชีพผู้สูงอายุ ตำบลเทพราช
………………………………………………………….


ด้วยองค์การบริหารส่วนตำบลเทพราช มีความประสงค์จะสอบราคาจ้าง โครงการปรับปรุงซ่อมแซมอาคารศูนย์พัฒนาคุณภาพชีวิตและส่งเสริมอาชีพผู้สูงอายุ ตำบลเทพราช  ตามรูปแบบรายการข้อกำหนดขององค์การบริหารส่วนตำบลเทพราช  พร้อมติดตั้งป้ายประชาสัมพันธ์โครงการ  ตามแบบมาตรฐาน จำนวน  1  ป้าย งบประมาณตั้งไว้ จำนวน  990,000.-  บาท  (-เก้าแสนเก้าหมื่นบาทถ้วน-)  ราคากลาง  จำนวน 990,000.- บาท (-เก้าแสนเก้าหมื่นบาทถ้วน-) นั้น



ผู้มีสิทธิเสนอราคาจะต้องมีคุณสมบัติ ดังต่อไปนี้



๑. เป็นนิติบุคคลหรือบุคคลธรรมดา ที่มีอาชีพรับจ้างงานที่สอบราคาดังกล่าว ซึ่งมีผลงานก่อสร้างประเภทเดียวกันและสัญญาเดียวกัน  วงเงินไม่น้อยกว่า 495,000 บาท (-สี่แสนเก้าหมื่นห้าพันบาทถ้วน-)


2.  ผู้เสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ รัฐวิสาหกิจ หรือของหน่วยการบริหารราชการส่วนท้องถิ่นและได้แจ้งเวียนชื่อแล้ว


3.  ผู้เสนอราคาไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมรับศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

      
4. เป็นผู้ที่ผ่านการคัดเลือกผู้มีคุณสมบัติเบื้องต้นในการจ้างขององค์การบริหารส่วนตำบล            เทพราช



๕.  ผู้เสนอราคาไม่เป็นผู้มีผลประโยชน์ร่วมกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลเทพราช ณ วันประกาศสอบราคาหรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้  

กำหนดดูสถานที่ก่อสร้างและกำหนดรับฟังคำชี้แจงรายละเอียดเพิ่มเติม ณ ที่ทำการองค์การบริหารส่วนตำบลเทพราช  ในวันที่ 19  เดือน กันยายน พ.ศ. ๒๕๕7 เริ่มตั้งแต่เวลา ๐๙.๐๐ น. เป็นต้นไป 


ผู้ซื้อเอกสารรายใดไม่ไปดูสถานที่และรับฟังรายละเอียดเพิ่มเติมตามวันและเวลาดังกล่าวข้างต้น องค์การบริหารส่วนตำบลเทพราชจะถือว่าได้รับทราบคำชี้แจงตลอดจนปัญหาและอุปสรรคต่าง ๆ ดีแล้วเมื่อมีอุปสรรคและปัญหาในการทำงานจะนำมาอ้างให้พ้นผิดต่อองค์การบริหารส่วนตำบลเทพราชไม่ได้  


กำหนดยื่นซองสอบราคา ในวันที่ 8 เดือน กันยายน พ.ศ. ๒๕๕7  ถึงวันที่ 19 เดือนกันยายน  พ.ศ. ๒๕๕7  ตั้งแต่เวลา ๐๘.๓๐ น. ถึงเวลา ๑๖.๓๐ น.  ณ ส่วนการคลังองค์การบริหารส่วนตำบลเทพราช และวันที่ 22  เดือน  กันยายน  พ.ศ. ๒๕๕7  ตั้งแต่เวลา ๐๘.๓๐ น. ถึงเวลา ๑๖.๓๐ น.   ณ ศูนย์รวมข้อมูลข่าวสารการจัดซื้อหรือการจัดจ้างขององค์การบริหารส่วนตำบลระดับอำเภอที่ว่าการอำเภอสิชล จังหวัดนครศรีธรรมราช (ห้องท้องถิ่นอำเภอสิชล)
/กำหนดเปิดซอง... 
กำหนดเปิดซองสอบราคา  ในวันที่  23  เดือนกันยายน  พ.ศ. ๒๕๕7  เวลา 10.๐๐ น. เป็นต้นไป ณ  ศูนย์รวมข้อมูลข่าวสารการจัดซื้อหรือการจัดจ้างขององค์การบริหารส่วนตำบลระดับอำเภอที่ว่าการอำเภอสิชล จังหวัดนครศรีธรรมราช (ห้องท้องถิ่นอำเภอสิชล)  


ผู้สนใจติดต่อขอทราบรายละเอียดเพิ่มเติมและขอซื้อเอกสารสอบราคาจ้างในราคา                 ชุดละ 1,000  บาท (-หนึ่งพันบาทถ้วน-)  ได้ที่ส่วนการคลัง องค์การบริหารส่วนตำบลเทพราช ระหว่างวันที่ 8 เดือน กันยายน พ.ศ. ๒557 ถึงวันที่ 19 เดือน กันยายน พ.ศ. ๒๕๕7 ตั้งแต่เวลา ๐๘.๓๐ น. ถึง ๑๖.๓๐น. หรือสอบถามทางโทรศัพท์หมายเลข ๐-๗๕๗-๕๓๑-๑0 ต่อ ๑๖ หรือทางเว็บไซต์ www.gprocurement.go.th และ www.theppharat.go.th 

ประกาศ  ณ  วันที่  8  เดือนกันยายน   พ.ศ. ๒๕๕7
ไชยา  ขนอม
 (นายไชยา  ขนอม)

